- Du må hellere komme herop. Sådan lød beskeden, som Svend Køster modtog tidligt tirsdag morgen fra sin kammerat Peter Nielsen. Svend Køster er nemlig fastligger på Blokhus By Camping, og her har stormen for alvor taget fat. Se billederne af Svend Køsters campingvogn herunder: Mandag var beredskabet ude og opfordrer folk til at få stormsikrede sige ting - herunder også telte. Det samme var flere campingpladser i det nordjyske. - Vi har ikke gjort noget ekstra, for dengang, jeg satte teltet op - troede jeg, at jeg havde stormsikrede, små griner han lidt. Det var desværre ikke helt nok. For da Svend Køster ankommer på campingpladsen, ser han, at forteltet er helt blæst sammen. - Vi har været utrolige heldige. Der er ingen skader på teltet eller campingvognen. Det er kun læsejlet, der er gået i stykker, og så er vores grill væltede og i den forbindelse slået i stykker, konstaterer Svend Køster. Dog er han ikke i tvivl om, at det ikke er alle, der har været så heldige. - Jeg tror mange bliver ked af det. Nogle vogne, telte og stænger er helt ødelagte. Hele campingpladsen er rusket rundt, forklarer Svend Køster. Derfor kommer den uheldige campingejer også med en opfordring til andre fastliggere. - Folk skal tage op og kigge. Der var et telt, da jeg kom, hvor vi kunne se, det var begyndt at blæse ned, men inden vi var færdige og kunne gøre noget, var det helt ødelagt, pointerer han. Janni Grønhøj mødte også ind til et trist syn, da hun besøgte sin campingvogn:

Referat:
Svend Køster var en af de få heldige, men sådan har det ikke været for alle.